Brandvæsenet blev alarmeret kort efter klokken 17.00. Ilden har så godt fat i stuehuset, at det ikke står til at redde. Familien, som bor i huset, var ikke hjemme, da branden opstod. De er underrettet og er nu på vej hjem. En kat, som var i huset, er omkommet ved branden. Nordjyllands Politi kan ikke sige noget om årsagen til branden her til aften. De tekniske undersøgelser kan først indledes, når ilden er helt slukket.

Referat:
Politi og brandvæsen er lige nu i gang med at slukke en voldsom brand i et stuehus i Ulsted ved Hals.